Hun debuterte i verdenscupen i langrenn under sprinten i Drammen den 7. mars 2012, og tre uker senere tok Kvåle gull i klassisk sprint under Junior-NM på Fauske. Der fikk hun også bronse på stafetten, men endte på 31.-plass på 15 km og 42.-plass på 5 km. Hun deltok også i NM på ski 2012, der hun fikk femteplass på sprinten. Her deltok hun også på 15 km skiathlon, der hun kom på 25.-plass. I Junior-VM i langrenn 2012 i tyrkiske Erzurum kom det norske laget på sjetteplass på 4 × 3,3 km stafett. Individuelt kom hun på 16.-plass på 5 km klassisk, 19.-plass på 10 km skiathlon og 39.-plass på sprinten.